Want gescille geresen sijn tuschen hrn reynen van bergen in deen
side costen van cla in dande ende daneele vanden weerde inde derde
en van zeken gelde dat de voirs h reyne eyn
als vanden goide binder lanen dair op de voirs h reyne h tem zele
mne van gelde eyscht de voirs costen den gront ende de voirs
jannel een zake ronte Dair om eest dat de voirs iii ptyen
comen sijn voir scepen van loeven ende hebben hen vanden voirs
geschille te weten elc vanden sinen en van allen zaken den voirs
goeden vand lanen aengaende verbonden in seggen te weten de
voirs h reyne in adame en arnde van chyvel gebruede de vors
costen in hrn wouten van raest proefst van ro nyvel en henric
van ranst sinen brueder Ende de voirs daneel in heeric in
lodewijc roelant en henricke vander calsten Op also dat elc
vanden voirs ptijen sijn bescheit dat hij tot den voirs goeden meynt
en gelde
te hebben iden seggen aenbringen en overgeven sall tuschen dit
en dsondaechs voer sente jans dach baptisten nu neestcomen
die dan hoir seggen dair aff seggen sullen op dat sijs eens
gewerden consten tuschen dat en sente jans dach voirs En
op dat de voirs seggen des bynnen den voirs viii dagen met
eens gewerden en connen so sullen de voirs seggen oft van elker
ptijen een segge met eenen die des vanden anden diien
bij hem bliven sall bynnen den selven viii daigen eenen ovman
kiesen daer sij alle zaken dan voer brengen sullen die welke
ovman dan sijn seggen dair aff seggen sall aengehoirt elk ptijen
bescheyt bynnen vi weecken dair naest volgende Op also so waer
enig ptijen eenen segger oft meer gebrake dat hij daer voer dan
ide sal moigen nemen en kiesen Geloven de voirs ptijen hen elc
van hen besundert vast en stede te houden so wes de voirs seggen
oft de ovman vanden voirs saken en stoete seggen en uutenen
sullen sonder argelist corp ab dloen pynnoc iunioe aplis xvi